b'\n_START_ARTICLE_\nIvo Frbe\xc5\xbear\n_START_SECTION_\n\xc5\xbdivljenje\n_START_PARAGRAPH_\nRodil se je 30. septembra 1949 v Ljubljani._NEWLINE_Mladost je pre\xc5\xbeivel v zaselku\xc2\xa0\xc2\xbbLondon\xc2\xab\xc2\xa0pri \xc5\xa0marju-Sapu, kjer je obiskoval in kon\xc4\x8dal osnovno \xc5\xa1olo, nato pa se je z dru\xc5\xbeino preselil v Grosuplje._NEWLINE_V Ljubljani je kon\xc4\x8dal srednjo tehni\xc4\x8dno \xc5\xa1olo, nato pa obiskoval\xc2\xa0\xc2\xbbve\xc4\x8derno \xc5\xa1olo\xc2\xab\xc2\xa0na Akademiji za likovno umetnost v Ljubljani. \xc5\xbdelel je postati slikar, vendar ni bil sprejet na Akademijo._NEWLINE_Kasneje je na Filozofski fakulteti v Ljubljani \xc5\xa1tudiral primerjalno knji\xc5\xbeevnost in literarno teorijo kot samostojno smer. Poleg tega je tudi diplomant Londonske \xc5\xa1ole za odnose z javnostmi.\n_START_SECTION_\nUstvarjanje\n_START_PARAGRAPH_\nBil je \xc4\x8dlan Dru\xc5\xa1tva likovnih samorastnikov v Ljubljani. Kasneje se je ve\xc4\x8d let posve\xc4\x8dal slikarstvu, za tem pa se je ukvarjal s fotografijo (koledarji, naslovnice knjig...). V \xc4\x8dasu od leta 1967-1985 je bil tudi urednik \xc4\x8dasopisa Saturnus reporter._NEWLINE_Leta 1984 je ustanovil Literarni klub Grosuplje, literarno revijo RES, ki je izhajala ve\xc4\x8d let in postal njen prvi, glavni in odgovorni urednik. Pisati je za\xc4\x8del \xc5\xbee v mladih letih. Pi\xc5\xa1e predvsem poezijo, liri\xc4\x8dno prozo, pesmi in prozo za otroke, radijske igre ter literarno kritiko. Ob\xc4\x8dasno pi\xc5\xa1e tudi za \xc4\x8dasopise, revije in radio, saj je tudi publicist._NEWLINE_Danes ima status samostojnega knji\xc5\xbeevnika in je \xc4\x8dlan Dru\xc5\xa1tva slovenskih pisateljev._NEWLINE_Je \xc4\x8dlan Slovenske centra PEN (ve\xc4\x8d let \xc4\x8dlan UO, od 2004 - 2006 podpredsednik._NEWLINE_Poleg tega je tudi \xc4\x8dlan Dru\xc5\xa1tva ekonomskih propagandistov Ljubljana in \xc4\x8dlan Mednarodnega zdru\xc5\xbeenja za odnose z javnostmi. Je soustanovitelj, sourednik in izdajatelj lokalnega-regijskega \xc4\x8dasopisa Reporter, ki je izhajal v Grosupljem.\n_START_SECTION_\nGlasbeni album\n_START_PARAGRAPH_\n- Anti soneti; avtor glasbe Klemen Kotar (Zalo\xc5\xbeba Ceklinka, 2017)'